Matti Pikkarainen

Matti Abrahaminpoika Pikkarainen (1760 Oulujoki – 26. kesäkuuta 1811) oli talollinen, maakäräjäkunnan lautamies, Ruotsin valtiopäivämies ja Suomen lähetyskunnan jäsen.

Tausta

Työura ja perhe 
Pikkarainen oli varakas talonpoika ja lautamies, joka oli talonpoikaissäädyn edustajana vuoden 1800 Norrköpingin valtiopäivillä. Hänet valittiin Oulun läänin talonpoikien edustajana myös Pietarissa Suomen sodan aikana 1808 neuvottelevaan Suomen lähetyskuntaan, tosin muiden Oulun läänin edustajien tavoin hän saapui Pietariin vasta vuoden 1809 puolella, jolloin lähetyskunnan työ oli käytännössä jo päättynyt.

Pikkarainen oli tunnettu taitavana koskenlaskijana. Kirjailija Sara Wacklin kertoo teoksessaan Sata muistelmaa Pohjanmaalta Pikkaraisen laskeneen vuoden 1800 valtiopäivien aikaan Norrköpingissä Motalanvirran kosken rakentamassaan veneessä Ruotsin kuninkaallisen perheen ja suuren yleisön edessä. Wacklinin mukaan kuningas Kustaa IV Aadolf ja kuningatar Fredrika Dorotea todistivat Pikkaraisen koskenlaskutaitoja myös vieraillessaan Oulussa kesällä 1802.

Pikkaraisen vanhemmat: olivat Aapo Heikinpoika Pikkarainen ja Riitta Juhon tytär Pikkarainen (Isteri). Hänen puolisonsa oli Elisabeth Pikkarainen os.Tuohino (s.1744–1808). Heillä oli tytär: Liisa Matitytär Toppinen (1788–1870)

Tunnustukset

Ritarikunnat 
   Keisari Aleksanteri I:n lähetyskunnan muistomitali, jul. 17. marraskuuta 1808.

Lähteet 

Suomalaiset maanviljelijät
Ruotsin talonpoikaissäädyn valtiopäivämiehet
Suomen lähetyskunta 1808
Vuonna 1760 syntyneet
Vuonna 1811 kuolleet